ভাঙছে আফ্রিকা, তৈরি হবে নতুন মহাসাগর

ওয়েবডেস্ক : বহুদিন ধরে ক্ষয়ে চলেছে আফ্রিকা (Africa)। ফাটল ধরেছে মহাদেশের মাঝ বরাবর। এবার ভাঙনের পালা। তৈরি হচ্ছে নতুন মহাসাগর। ঘটনাটি ঘটেছে পূর্ব আফ্রিকার বিস্তীর্ণ অংশে। বিবর্তনের সঙ্গে তাল মিলিয়ে সরে চলেছে মহাদেশগুলির প্লেট। প্রতিটি প্লেটের একটা আলাদা গুরুত্ব থাকে। তাই আফ্রিকার ভাঙন গোটা বিশ্বে তৈরি করবে নয়া দিশা।

যদিও এই ভৌগলিক বিবর্তনের জন্য অনেক যুগ লাগবে। বিশেষজ্ঞরা মনে করছেন, আফ্রিকার ভাঙনের একটি অংশ ভেঙে গিয়ে ভারতের সঙ্গে জুড়ে যেতে পারে। সেখানে ভারতের মোট আয়তন অনেক বেশি বেড়ে যেতে পারে। তৈরি হতে পারে নতুন মহাসাগর। তখন তার নাম কী রাখা হবে তা নিয়েও চিন্তাভাবনা করছেন পরিবেশবিদরা।

আরও পড়ুন: লাহোরে জনসাধারণের খুলে দেওয়া হল শহিদ ভগত সিংয়ের মিউজিয়াম

বিশেষজ্ঞদের মতে , আফ্রিকার সোমালি প্লেট সরে যাওয়ার ফলে নতুন মহাসাগরের জন্ম হবে। পৃথিবীর ভৌগলিক গঠন বরাবরই পরিবর্তনশীল। সেদিক থেকে বিচার করলে স্থলভাগের প্লেটগুলি ক্রমে সরে যেতে থাকে।

প্রসঙ্গত, পৃথিবীর এই বিবর্তনের জন্য জন্ম হয়েছিল আটলান্টিক মহাসাগরের। বিজ্ঞানীরা মনে করছেন, পৃথিবীর জলভাগের ভিতরে প্রায় ৪২০টি ভূমিকম্প হয়েছে। ফলে আফ্রিকার এই ভাগের ভাঙন দেখা দিয়েছে। তবে এটি ভেঙে যাওয়ার ফলে আফ্রিকার পরিমাপ অনেকটাই পরিবর্তন হবে। সমস্যায় পড়বে জাম্বিয়া, উগান্ডার মতো জায়গাগুলি।

ভারতের সঙ্গে আফ্রিকার এই অংশগুলি যখন মিশে যাবে তখন রাজস্তান থেকে মুম্বইয়ের সমুদ্রপথ বিলুপ্ত হয়ে যাবে। সংঘর্ষের ফলে তৈরি বিশালাকার পাহাড়। গোটা এলাকা ঢেকে যাবে বরফের চাদরে। আফ্রিকার এই ভাঙন গোটা বিশ্বে নতুন পরিবেশ তৈরি করবে। ফলে বদলে যাবে পৃথিবীর ম্যাপ। ফলে বদলে পৃথিবীর ম্যাপ। যার প্রভাব পড়তে পারে রাজনৈতিক পরিস্থিতিতে।